Source: http://www.legex.ro/Ordin-622-2012-119422.aspx
Timestamp: 2020-04-07 00:20:59+00:00

Document:
Ordinul 622/2012 | Legislatie gratuita
Ordin 622 2012 abrogă Ordin 293 2006
Ordin 622 2012 abrogat de Ordin 3485 2013
Ordinul Nr.622 din 30.03.2012
pentru aprobarea modelului şi conţinutului legitimaţiei de control şi ale ştampilei destinate utilizării în activitatea de control al statului în amenajarea teritoriului, urbanism şi autorizarea executării lucrărilor de construcţii, precum şi cu privire la aplicarea unitară a prevederilor legale în domeniul calităţii în construcţii
ACT PUBLICAT ÎN MONITORUL OFICIAL NR. 232 din 06 aprilie 2012
Având în vedere dispoziţiile art. 1 din Ordonanţa Guvernului nr. 63/2001 privind înfiinţarea Inspectoratului de Stat în Construcţii - I.S.C., aprobată cu modificări prin Legea nr. 707/2001, cu modificările şi completările ulterioare,în conformitate cu prevederile Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare, ale Legii nr. 10/1995 privind calitatea în construcţii, cu modificările ulterioare, ale Legii nr. 350/2001 privind amenajarea teritoriului şi urbanismul, cu modificările şi completările ulterioare, ale Regulamentului (CE) nr. 765/2008 al Parlamentului European şi al Consiliului din 9 iulie 2008 de stabilire a cerinţelor de acreditare şi de supraveghere a pieţei în ceea ce priveşte comercializarea produselor şi de abrogare a Regulamentului (CEE) nr. 339/93, ale Hotărârii Guvernului nr. 1.335/2010 pentru aprobarea atribuţiilor generale şi specifice, a structurii organizatorice şi a numărului maxim de posturi, precum şi a normării parcului auto şi a consumului de carburanţi ale Inspectoratului de Stat în Construcţii - I.S.C., cu modificările şi completările ulterioare, ale Hotărârii Guvernului nr. 622/2004 privind stabilirea condiţiilor de introducere pe piaţă a produselor pentru construcţii, republicată, cu modificările şi completările ulterioare, ale Hotărârii Guvernului nr. 766/1997 pentru aprobarea unor regulamente privind calitatea în construcţii, cu modificările şi completările ulterioare, ale Hotărârii Guvernului nr. 306/2011 privind unele măsuri de supraveghere a pieţei produselor reglementate de legislaţia Uniunii Europene care armonizează condiţiile de comercializare a acestora, ale Ordonanţei Guvernului nr. 2/2001 privind regimul juridic al contravenţiilor, aprobată cu modificări şi completări prin Legea nr. 180/2002, cu modificările şi completările ulterioare, şi ale Ordinului ministrului dezvoltării regionale şi locuinţei nr. 839/2009 pentru aprobarea Normelor metodologice de aplicare a Legii nr. 50/1991 privind autorizarea executării lucrărilor de construcţii, cu modificările şi completările ulterioare,în temeiul art. 13 alin. (6) din Hotărârea Guvernului nr. 1.631/2009 privind organizarea şi funcţionarea Ministerului Dezvoltării Regionale şi Turismului, cu modificările şi completările ulterioare,ministrul dezvoltării regionale şi turismului emite prezentul ordin. Articolul 1Se aprobă modelul şi conţinutul legitimaţiei de control destinate utilizării de către personalul cu atribuţii de control şi inspecţie din cadrul Inspectoratului de Stat în Construcţii - I.S.C. în activitatea de control al statului în amenajarea teritoriului, urbanism şi autorizarea executării lucrărilor de construcţii, precum şi cu privire la aplicarea unitară a prevederilor legale în domeniul calităţii în construcţii, prevăzute în anexa nr. 1*), care face parte integrantă din prezentul ordin. Articolul 2Se aprobă modelul şi conţinutul ştampilei care se foloseşte de către personalul cu atribuţii de control şi inspecţie din cadrul Inspectoratului de Stat în Construcţii - I.S.C., prevăzute în anexa nr. 2*), care face parte integrantă din prezentul ordin.Articolul 3(1) Persoanele împuternicite de inspectorul general al Inspectoratului de Stat în Construcţii - I.S.C. să exercite controlul de stat în amenajarea teritoriului, urbanism şi autorizarea executării lucrărilor de construcţii, precum şi cu privire la aplicarea unitară a prevederilor legale în domeniul calităţii în construcţii, conform legii, în calitate de agenţi constatatori, primesc, fiecare în parte, o legitimaţie de control şi o ştampilă.(2) Orice faptă săvârşită împotriva agenţilor constatatori se sancţionează potrivit legii. Articolul 4Evidenţa legitimaţiilor de control şi a ştampilelor se ţine într-un registru general, în care se vor menţiona, pentru fiecare legitimaţie de control, seria, numărul de ordine, numele, prenumele şi funcţia titularului şi, pentru fiecare ştampilă, seria şi numărul acesteia. Articolul 5(1) Atunci când calitatea de agent constatator a titularului legitimaţiei de control încetează, acesta o va preda Inspectoratului de Stat în Construcţii - I.S.C. în vederea anulării, care va fi consemnată în evidenţă.(2) Atunci când calitatea de agent constatator a titularului legitimaţiei de control încetează, acesta va preda ştampila Inspectoratului de Stat în Construcţii - I.S.C., consemnându-se în evidenţă predarea acesteia.(3) Pierderea legitimaţiei de control şi/sau a ştampilei se comunică Inspectoratului de Stat în Construcţii - I.S.C. în termen de 15 zile şi se publică în presă. Articolul 6Inspectoratul de Stat în Construcţii - I.S.C. va duce la îndeplinire prevederile prezentului ordin. Articolul 7La data intrării în vigoare a prezentului ordin se abrogă Ordinul inspectorului general de stat al Inspectoratului de Stat în Construcţii - I.S.C. nr. 293/2006 pentru aprobarea modelului şi conţinutului Legitimaţiei de control destinate utilizării în activitatea de control al statului în amenajarea teritoriului, urbanism şi autorizarea executării lucrărilor de construcţii, precum şi cu privire la aplicarea unitară a prevederilor legale în domeniul calităţii în construcţii, publicat în Monitorul Oficial al României, Partea I, nr. 446 din 23 mai 2006, cu modificările ulterioare. Articolul 8Prezentul ordin se publică în Monitorul Oficial al României, Partea I. p. Ministrul dezvoltării regionale şi turismului, Gheorghe Nastasia, secretar general
ANEXA Nr. 1Modelul şi conţinutul legitimaţiei de control care se foloseşte de către personalul cu atribuţii de control şi inspecţie din cadrul Inspectoratului de Stat în Construcţii - I.S.C. ANEXA Nr. 2Modelul şi conţinutul ştampilei care se foloseşte de către personalul cu atribuţii de control şi inspecţie din cadrul Inspectoratului de Stat în Construcţii - I.S.C.
COMENTARII la Ordinul 622/2012
Momentan nu exista niciun comentariu la Ordinul 622 din 2012
Alte acte pe aceeaşi temă cu Ordin 622/2012
Ordin 293 2006
Ordin 3485 2013

References: Articolul 1
 Articolul 2
 Articolul 4
 Articolul 5
 Articolul 6
 Articolul 7
 Articolul 8